ועדת הכספים, כנסת 20, פרוטוקול מספר 722, 2017-06-12 10:00

משה גפני: בוקר טוב, אני פותח את ישיבת ועדת הכספים בנושא:

משה גפני: אישור מוסדות ציבור לעניין סעיף 46 לפקודת מס הכנסה (רשימה שסימנה 11-431-17).

משה גפני: ארז אורעד, בבקשה.

<ארז אורעד: בוקר טוב לכולם, כבוד היושב-ראש, חברי הכנסת, אני מתכבד להביא בפניכם את הרשימה של מוסדות ציבור המומלצים לצורך קביעתם כמוסדות ציבור לעניין סעיף 46 לפקודת מס הכנסה.

<ארז אורעד: הרשימה הזאת מונה 29 מוסדות ציבור ומספרה הוא 11-431-17 ואני מבקש את אישור ועדת הכספים.

איתן ברושי: זה אישור גלובלי?

איתן ברושי: פעם היו מקבלים ככה לחברות בקיבוץ.

איתן ברושי: מי בעד כל ה-18?

איתן ברושי: בעד ונגד.

משה גפני: כל השנים זה ככה.

איתן ברושי: אני שואל, אין לי בעיה.

<ארז אורעד: עכשיו יש נוהל חדש.

<ארז אורעד: שמים את הרשימה הזאת באופן מיוחד באתר של ועדת הכספים שבוע מראש, וכל אחד שיש לו הערה או השגה, יכול להעיר.

<טמיר כהן: אבל זה לא הגיע שבוע מראש.

<ארז אורעד: כל מי שיש לו השגה לגבי אחת מהעמותות, יכול לדבר ולומר את דברו.

משה גפני: יש לך השגה לגבי אחת מהעמותות?

איתן ברושי: לא, סתם אני שואל.

איתן ברושי: ראיתי שזה נפתח עם מעגן מיכאל.

איתן ברושי: זאת פתיחה חיובית.

משה גפני: טיבי וסעדי, יש לכם הערות?

אוסאמה סעדי: לא, אין לנו משהו.

משה גפני: כל חבר יכול להעיר הערה.

<שגית אפיק: יש לי שאלה קטנה.

<שגית אפיק: ארז, איך אתה מתייחס למחזורים של העמותות?

<ארז אורעד: המחזורים לא כוללים שווי מתנדבים.

<ארז אורעד: הם כוללים את כל ההקצבות ואת כל התרומות, מחזור כספי שאפשר לראות אותו בעין.

<שגית אפיק: זה דורש מינימום?

<ארז אורעד: המינימום של עמותה, שבכלל מגיעה לשלב הבקשה, הוא עמותה של 30,000 שקל.

<ארז אורעד: בהוראת ביצוע שצריכה לצאת עכשיו אנחנו מגבילים 30,000 שקל כמינימום, כדמי רצינות.

<ארז אורעד: היא שאלה מה המחזור המינימלי של עמותה.

משה גפני: את השאלה שמעתי.

משה גפני: מה התשובה?

<ארז אורעד: המחזור המינימלי של עמותה הוא 30,000 שקל מינימום מחזור.

<ארז אורעד: נכון שבוועדת פריש עלה רעיון לעשות את זה חצי מיליון שקל מחזור מינימום ואז 75% מבתי הכנסת היו יוצאים החוצה.

<שגית אפיק: אז עומדת לצאת הוראת ביצוע חדשה שתתייחס רק למחזור או לעוד דברים?

<ארז אורעד: תצא הוראת ביצוע חדשה שתתייחס לנושאים הפרוצדורליים.

<ארז אורעד: זה בהמשך לחוזר מס הכנסה שיצא, שדיבר על המדיניות כגון כל הסעיפים שבמחלוקת ציבורית עמוקה וכל הדברים האלה.

<ארז אורעד: אני אתן לך את הוראת הביצוע לפני שאנחנו מפיצים אותה לסבב ואם יש לך הערות, אנחנו נשמח מאוד לקבל אותן.

משה גפני: יפה.

משה גפני: תודה רבה.

איתן ברושי: נניח יש בית כנסת בסנסנה, מס' 12.

איתן ברושי: בטח הוא לא בית הכנסת היחידי.

איתן ברושי: בית כנסת של כמה אנשים מעסיק אותנו בסעיף הזה?

<ארז אורעד: מרגע שנכנסתי לתפקידי אמרתי שאין צורך להטריד את ועדת הכספים ואנחנו מוכנים לפסוח על הנושא הזה.

משה גפני: אנחנו נקיים דיון על זה.

משה גפני: אמרתי.

משה גפני: אנחנו לא בורחים.

<בנימין למקין: לכל הגופים יש אישורי ניהול תקין.

משה גפני: שלכם?

<בנימין למקין: כן.

משה גפני: תודה רבה.

משה גפני: מי בעד אישור הרשימה כפי שהביאה אותה רשות המסים, ארז אורעד?

משה גפני: בעד – פה אחד

משה גפני: נמנעים – אין

משה גפני: האישור ניתן לרשימה הזאת.

משה גפני: תודה רבה.

משה גפני: אנחנו נקיים עוד דיון כללי על העניין הזה.

משה גפני: תודה רבה לכם, הישיבה נעולה.